Diari Oficial de la Generalitat Valenciana


Sumari del DOGV 7065, del 11-07-2013 (2013/6881)

RESOLUCIÓ de 24 de juny de 2013, del conseller de Governació i Justícia, per la qual s'aprova el Pla Local de Prevenció d'Incendis Forestals d'Aspe.
----------------------------------------------------------------------------------------------------------------------------------------------------

### Dades del document

Número de DOGV
:   7065

Data del DOGV
:   11-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6881


Data del document
:   24-06-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia
    * Aspe
    * administració local

RESOLUCIÓ de 24 de juny de 2013, del conseller de Governació i Justícia, per la qual s'aprova el Pla Local de Prevenció d'Incendis Forestals d'Aspe. [2013/6881]  
La Llei 3/1993, de 9 de desembre, Forestal de la Comunitat Valenciana establix en l'article 55.3 que les entitats locals amb terrenys forestals al seu territori podran redactar plans locals de prevenció d'incendis que seran obligatoris per a les situades en zones d'alt risc d'incendis forestals.   
El Pla Local de Prevenció d'Incendis Forestals és una peça clau en la planificació de les mesures de prevenció d'incendis forestals, que s'articula en diferents nivells, des de l'àmbit de tota la Comunitat Valenciana fins al municipi.  
El Reglament de la Llei 3/1993, Forestal de la Comunitat Valenciana, aprovat pel Decret 98/1995, de 16 de maig, del Govern Valencià, establix clarament els continguts mínims que haurà de contindre un pla local de prevenció, que són: descripció física, econòmica i sociològica del municipi, inventari i divisió en zones segons el seu risc d'incendis, àrees d'especial protecció i prioritat de defensa, ordenances i normes d'aplicació municipal, inventari de mitjans propis i mobilitzables, protocol d'actuació segons els distints graus d'alerta d'incendi i cartografia referent als punts anteriors.   
  
El Pla Local de Prevenció d'Incendis Forestals d'Aspe (Alacant) va ser aprovat pel Ple de l'Ajuntament, en la sessió ordinària de data 31 d'octubre de 2012.   
De conformitat amb l'anterior, vist que el Pla complix el que disposa la legislació vigent en la matèria i a proposta de la directora general de Prevenció, Extinció d'Incendis i Emergències, resolc:  
  
Article 1. Aprovació del Pla   
Aprovar el Pla Local de Prevenció d'Incendis Forestals d'Aspe (Alacant) com a directriu tècnica en la matèria a l'àmbit del municipi.  
  
El Pla està estructurat en els blocs següents:  
1. Justificació.  
2. Objecte.   
3. Marc legal.   
4. Descripció general del municipi: climatologia. Orografia. Hidrologia. Flora i vegetació. Fauna protegida. Medi socioeconòmic.  
  
5. Formacions vegetals: vegetació natural. Cultius i camps abandonats.   
6. Activitats i usos del sòl: ús agrícola. Ús residencial. Ús industrial i extractiu. Infraestructures. Activitats recreatives. Activitats ludicofestives. Treballs en terrenys forestals. Vigilància i detecció.   
  
7. Anàlisi del risc d'incendi: risc potencial. Risc d'ignició antròpic. Risc d'incendi.   
8. Àrees d'especial protecció i prioritat de defensa: masses forestals i espais protegits. Nuclis de població i urbanitzacions. Llocs d'acampada i zones recreatives. Indústries i abocadors.  
9. Infraestructures de suport: vies de comunicació, camins i pistes forestals. Àrees tallafocs i altres infraestructures preventives. Llocs de vigilància. Punts d'abastiment d'aigua. Zona d'aterratge d'helicòpters. Seguretat en àrees d'ús públic.   
10. Inventari de mitjans propis i mobilitzables: inventari de mitjans propis. Inventari de mitjans mobilitzables.  
11. Protocol d'actuació: planificació autonòmica. Estructura organitzativa.  
12. Normativa.  
13. Propostes d'actuació: actuacions en matèria de prevenció. Actuacions en matèria de detecció. Actuacions en matèria d'extinció.   
  
Annexos: programació pressupostària. Justificació de preus.   
Així mateix, disposa d'una referència cartogràfica completa, dels diferents aspectes tractats en els blocs anteriors.   
  
Article 2. Caràcter subsidiari  
Les disposicions contingudes en el Pla Local de Prevenció d'Incendis Forestals d'Aspe (Alacant) constituïxen la directriu tècnica en esta matèria a l'àmbit del municipi, sense perjuí del seu caràcter subsidiari en la seua aplicació a les establides en la normativa general de prevenció d'incendis forestals.  
  
Article 3. Vigència del Pla  
Amb caràcter general el Pla té una vigència de 15 anys amb revisions parcials cada cinc anys.  
  
Article 4. Modificacions del Pla Local de Cremes  
Es faculta la directora general de Prevenció, Extinció d'Incendis i Emergències perquè en l'àmbit de les seues competències puga aprovar modificacions posteriors de les disposicions previstes en el Pla Local de Cremes inclòs dins de la normativa d'este Pla Local de Prevenció d'Incendis Forestals.   
  
Contra esta resolució, que entrarà en vigor l'endemà del dia que es publique en el Diari Oficial de la Comunitat Valenciana, les persones interessades podran interposar un recurs contenciós administratiu en el termini de dos mesos, comptador a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del conseller de Governació, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
DISPOSICIÓ TRANSITÒRIA  
  
Única  
Una vegada elaborat i aprovat el pla de prevenció d'incendis forestals de la demarcació forestal a què pertany Aspe (Alacant), el Pla Local de Prevenció d'Incendis Forestals haurà d'adaptar-se en un termini de sis mesos al que disposa el pla de prevenció de demarcació del qual serà subsidiari.   
  
València, 24 de juny de 2013.- El conseller de Governació i Justícia: Serafín Castellano Gómez.